Juhan Liivi tänav

Juhan Liivi tänav (kuni 14. maini 1936 Hetseli tänav, saksa keeles Hetzelstraße) on tänav Tartus.

Juhan Liivi tänav ühendab Baeri tänavat Veski tänavaga, olles seejuures 285 meetri pikkune. Juhan Liivi tänavalt Rahvusarhiivi juurest Baeri tänavale kulgev teelõik kandis varem nime Juhan Liivi põikJuhan Liivi põik on märgitud Google'i kaardile (maps.google.com, vaadatud 1. augustil 2012) ning kajastus 2009. aasta liiklusteadetes ("Tartu politsei otsib viie avarii tunnistajaid" Postimees, 11.12.2009)., kuid nimetati veebruaris 2012 ümber Hezeli tänavaks.

Juhan Liivi tänaval asub Tartu Ülikooli arvutuskeskus koos matemaatika-informaatikateaduskonna hoonega, samuti endine Eesti Ajalooarhiiv (Juhan Liivi 4). Aadressil Juhan Liivi 2d tegutseb Tartu Rahvusvaheline Kool.

Tänav on nimetatud luuletaja Juhan Liivi mälestuseks. Haljasalal Ajalooarhiivi hoone ja Eesti Rahva Muuseumi hoone vahel on Juhan Liivi mälestuskivi.

Viited

 Välislingid 

Kategooria:Tartu tänavad
Kategooria:Kesklinn (Tartu)
Kategooria:Juhan Liiv